Trump: Drapsraten i landet vårt er den høyeste på 47 år. AP/Politifact: Ikke riktig.
ARTIKKELEN ER OVER TO ÅR GAMMEL Det amerikanske mediet Politifact beskylder president Donald Trump for å operere med falske opplysninger når han hevder at drapsratene i USA er høyere enn på 47 år. I forbindelse med en tale til ansatte i det amerikanske rettssystemet tirsdag, uttrykte Trump en bekymring over at pilen for drap i USA peker oppover. – Drapsratene i landet vårt er det høyeste på 47 år, ikke sant? Visste dere det? 47 år. Jeg pleide å si det i en tale, og alle ble overrasket fordi pressen forteller oss ikke hvordan det er. Det virker ikke i deres hensikt å si det, hevdet Trump i sin tale. Les også: Obama med tordentale: – Kondolanser er ikke nokMen ifølge både nyhetsbyrået AP og Politifact stemmer dette ikke. Tvert imot: Drapsraten er kraftig redusert de siste 47 årene. Selv om det i 2015 ble meldt om en betydelig økning, lå raten likevel langt under det som var vanlig for 30 – 40 år siden. I 2015 var drapsraten på 4,9 drap per 100.000 innbyggere, mens det på 1970, -80 og -90-tallet som regel lå på cirka 6 drap per 100.000. Politifact skriver at de høyeste drapsratene i nyere tid var på 1990-tallet. Etter det falt det dramatisk før pilen pekte opp igjen i 2014. Hvilket representerte den største økningen på ett enkeltår, over mer enn fire tiår. Men det er veldig forskjellig fra hva Trump sa. Vi kategoriserer denne påstanden som falsk, skriver nettstedet.Trumps innreiseforbud ble i forrige uke satt til side av en føderal dommer. Saken er nå til behandling i en ankedomstol i California, og en kjennelse er ventet i løpet av kort tid, muligens allerede onsdag, skriver NTB. Trump selv tok et oppgjør med det han mener er «politiske» dommere da han onsdag talte på et møte med politisjefer fra ulike deler av landet. Les også: Dette er verdens farligste byer – Jeg mener at sikkerheten vår er truet i dag. Jeg vil aldri noensinne kalle en domstol for partisk, så jeg vil ikke kalle den partisk, og vi har ikke fått noen avgjørelse ennå. Men domstolene synes å være så politiske, og det ville vært så flott for rettsvesenet vårt hvis de var i stand til å lese en uttalelse og gjøre det som er rett, sa Trump.Det er usikkert hvordan de tre dommerne i appelldomstolen i San Francisco kommer til å stemme. – Jeg er ikke sikker på om noen av sidene har presentert en overbevisende sak, men jeg mener bestemt at regjeringens sak fremsto som svekket, sier Stephen Vladeck, jusprofessor ved University of Texas. Onsdag morgen sendte Trump ut en Twitter-melding der han skrev at USA aldri kommer til å bli trygt nok hvis domstolene avviser innreiseforbudet. "Hvis USA ikke vinner denne saken, som det åpenbart bør gjøre, vil vi aldri få den sikkerheten og tryggheten som vi har rett til. Politikk!" skrev Trump. Les også: Han kan bli «den neste Trump»For å samle støtte til innreiseforbudet tegner Trump et stadig mørkere bilde av trusselen han mener ytterliggående islamister utgjør for amerikanere. Han har også antydet at USA kan bli angrepet i nær fremtid som følge av at ordren hans er tilsidesatt. Gjentatte ganger har han dessuten fremstilt konflikten som en kamp mellom Vesten og radikal islam. Les også: USA advarte mot terrorangrep for en måned siden Mens Trumps tilhengere mener Barack Obama med vilje tonet ned trusselen, mener Trumps kritikere at han overdriver en trussel på bekostning av andre.
USAs president Donald Trump hevder at drapsraten i USA er den høyeste på 47 år. Økningen er høyest på over fire tiår, men drapsraten har vært mye høyere tidligere, hevder faktasjekkere.